জিম্বাবুয়ের বর্তমান পরিস্থিতির ফলে আন্তর্জাতিক স্তরেও অনেক তৎপরতা দেখা যাচ্ছে৷ দক্ষিণ আফ্রিকার প্রেসিডেন্ট জেকব জুমা দুই মন্ত্রীকে সে দেশে পাঠিয়ে দু'পক্ষের সঙ্গে সংলাপ শুরু করেছেন৷ আফ্রিকার দক্ষিণাঞ্চলের উন্নয়ন জোট এসএডিসি বৃহস্পতিবার বৎসোয়ানায় মিলিত হয়ে জিম্বাবোয়ের নাটকীয় পরিস্থিতি নিয়ে আলোচনা করবে৷ আফ্রিকান ইউনিয়ন এক কড়া বিবৃতি প্রকাশ করেছে৷ এইউ-এর মতে, জিম্বাবুয়ের পরিস্থিতি সামরিক অভ্যুত্থানের মতো৷ সামরিক বাহিনীর উদ্দেশ্যে হস্তক্ষেপ বন্ধ করে সংবিধান মেনে চলার ডাক দিয়েছে এই রাষ্ট্রজোট৷